"Kak, adi sing taen dingeh tyang awatare tedun di bali, di jawa, di lombok atau di tongos lianan? Ngude di India dogenan dingeh ade widhi nyekala ane kasengguh awatara? Mirib sing sayang widhine ajak bali lan panegara lenan?"
Sambilange nyiup kopi metimpal jaje uli duang tebih, I Pekak lantas mesaut.....
"Ning, di sastra bhagavadgitane taen, Kak taen memace, duk kapan ja jagate suba gonjang-ganjing, tan perah-perah liune wang ngelarang geginan ane sing manut tekwn kepatutan, saling ejek ngajak nyame, saling tebek ajak posage, nganti benyah panegarane, ditu suba kocap Ida tumedun, nyekala. Ento disastrane lantas kasengguh awatara, guru wikan. Yetujine sing ada len, tuah ngewaliang treptining jagat, apang mewali kondusif care tutur anak care janine.
Tolih ja ipidan, duke sang kresna, budha, yesus, muhamad, keto mase guru-guru ane siosan, mekejang ento nyekala di gumi ane sedeng srayang-sruyung. Nah yan di bali ja konden ade tuun para awatarane, miribang gumine nu melahan buin abedik. Ne jani, apange tusing kanti rwpot pare gurune tedun ke bali, selegang cening ajak nyamane mekejang ngambel tri kaya parisudha, apange saje-saje aide nincapang pemargi tri hita karanane.
Amonto malu Kak mebesen, cening suba ngopi ne? Lamun konden, kema malu ke paon, idihin I Dadong kopi acangkir, ento jaje uli kelawan satuh nu ade buin duang besik duur salone"
ban_Latn ban_Latn ban_Latn ban_Latn ban_Latn